FSJ 1930

Fudbalska reprezentacija Jugoslavije je 1930. godine odigrala najviše utakmica u jednoj sezoni od svog osnivanja. Odigrala je 3 utakmice na prvom Svetskom prvenstvu, 2 u Balkanskom kupu jednu u Kupu prijateljskih zemalja i 3 prijateljske.

Na Svetskom prvenstvu reprezentacija je igrala sastavljena od igrača iz beogradskih klubova Jugoslavije, BSK-a i BASKa, kao i dvojice igrača iz francuskog kluba Setea zbog toga što su fudbalski podsavezi Zagreba, Splita, Sarajeva i Subotice bojkotovali odlazak u Urugvaj. Odigrane su dve utakmice u grupi u koji je osvojila prvo mesto pobedama nad reprezentacijama Brazila i Bolivije. U polufinalu je katastrofalno izgubila, od pobednika svetskog prvenstva Urugvaja 6:1. Prvi gol na svetskim prvensvima za Jugoslaviju postigao je u prvoj utakmici protiv Brazila Aleksandar Tirnanić u 21 minutu igre.

U prvoj sezoni novog takmičenja Balkanskom kupu pobedđene su Grčka i Bugarska, a u Kupu prijateljskih zemalja Rumunija. Kod prijateljskih utakmica odnos je bio po jedna pobeda, poraz i nerešena utakmica.

Bilans je bio pet pobeda i tri poraza a jedan susret je završio nerešeno sa gol-razlikom koja je bila pozitivna za sedam golova, što je najbolji konačan uspeh do tada. Blagoje Marjanović je prvi reprezentativac koji je za reprezentaciju postigao ukupno više od 10 pogodaka.

U reprezentaciji je igralo 38 fudbalera od kojih su sedamnaestorica bili debitanti.

BK-Balkanski Kup

PU-Prijatlejska Utakmica

SP-Svetsko Prvenstvo

KPZ-Kup Prijateljskih Zemalja